text: [{"text_idx": "#000003", "text": "I\u0301 farnu viku h\u00f8vdu ungdo\u0301mar og venjarar hja\u0301 FC Su\u00f0uroy, TB og Royn sera spennandi vitjan."}, {"text_idx": "#000004", "text": "Ta\u00f0 er kendi skotin og sera v\u00e6lumto\u0301ki og dugnaligi venjarin, Alan Irvine, sum hevur vitja\u00f0 Su\u00f0uroynna og deilt u\u0301t av si\u0301nari vitan og royndum."}, {"text_idx": "#000005", "text": "Ungdo\u0301marnir vandu tv\u00e6r fer\u00f0ir um dagin saman vi\u00f0 Alan Irvine, og so var eisini serligt venjarakv\u00f8ld a\u0301 skra\u0301nni, har skotin greiddi stutt fra\u0301 um yrkislei\u00f0 si\u0301na sum fo\u0301tbo\u0301ltsleikari og seinni sum venjari, har hann millum anna\u00f0 hevur vant ungdo\u0301m eins og vaksin, b\u00e6\u00f0i sum hja\u0301lparvenjari, akademistjo\u0301ri og eisini sum h\u00f8v\u00f0usvenjari."}, {"text_idx": "#000006", "text": "Ungdo\u0301marnir sum sp\u00e6la vi\u00f0 U15 og U17 da\u0301mdu sera v\u00e6l og eru sera fegnir um at ein venjari a\u0301 h\u00e6gsta stigi hevur givi\u00f0 s\u00e6r stundir at leggja lei\u00f0ina til Su\u00f0uroyar og venja a\u0301 grassrootsst\u00f8\u00f0i (ungdo\u0301msst\u00f8\u00f0i)."}, {"text_idx": "#000007", "text": "Til hv\u00f8rja venjing leg\u00f0i venjarin sto\u0301ran dent a\u0301 lutt\u00f8kuna, hvussu ein kannar \u00f8kini, stillar seg i\u0301 mun til \u00f8ki\u00f0 og mo\u0301tst\u00f8\u00f0uleikarar og hvussu ein sp\u00e6lir vi\u00f0leikarnar go\u0301\u00f0ar. Ta\u00f0 var sera no\u0301gv fer\u00f0 yvir venjingunum og lutt\u00f8kan hja\u0301 leikarunum var eisini sera go\u0301\u00f0."}, {"text_idx": "#000008", "text": "Fyriskiparnir sum eru fo\u0301lkini, i\u00f0 eru virkin i\u0301 FC Su\u00f0uroy, TB og Royn hava saman vi\u00f0 Finn Johannessen, i\u00f0 hevur kent Alan Irvine si\u0301\u00f0ani hann vitja\u00f0i i\u0301 Everton i\u0301 2004, skipa\u00f0 fyri vitjanini og syrgt fyri at venjingarnar hava eydnast."}, {"text_idx": "#000009", "text": "Allir venjararnir og leikararnir vo\u0301ru a\u0301 einum ma\u0301li um, at hetta nokk er best fyrireika\u00f0i og sto\u0301rsti venjarin, i\u00f0 hevur vitja\u00f0i i\u0301 F\u00f8royum, vi\u00f0 ta\u00f0 at hann eisini hevur givi\u00f0 s\u00e6r stundir til at fara av h\u00e6gstu tindum og seta ti\u0301\u00f0 av til ungdo\u0301min i\u0301 F\u00f8royum."}, {"text_idx": "#000013", "text": "Kvinnurnar komnar uppa\u0301 pla\u0301ss i\u0301 Ky\u0301pros"}]